รู้สึกเหมือนมีอะไรติดอยู่ในคอค่ะ แต่ไม่เจ็บ กลืนทุกอย่างได้ปกติค่ะ แต่มันรู้สึกรำคานค่ะ เหมือนมีอะไรมาขวางที่คอค่ะ
สวัสดีค่ะ อาการเหมือนมีอะไรติดที่คอ แต่หากยังสามารถกลืนน้ำลายและอาหารได้เป็นปกติ อาจเกิดจาก1. โรคกรดไหลย้อน อาจทำให้มีอาการคล้ายมีอะไรติดหรือจุกอยู่ที่คอได้ แต่มักมีอาการอื่นร่วมด้วย เช่น แสบร้อนจากช่วงอกไปจนถึงลิ้นปี่ เจ็บหน้าอก มีน้ำรสเปรี้ยวหรือขมไหลย้อนขึ้นมาในปากและคอ หรือเรอแล้วมีรสเปรี้ยว เรอบ่อย ท้องอืด อาหารไม่ย่อย คลื่นไส้ อาเจียน เป็นต้น2. การมีต่อมไทรอยด์โต ต่อมน้ำเหลืองบริเวณลำคอโต ก็จะทำให้รู้สึกจุกคอ แน่นคอ เหมือนมีอะไรติดคอได้ แต่ก็จะคลำได้ก้อนบริเวณลำคอด้านหน้าร่วมด้วย หากคลำไม่ได้ก็ไม่ใช่สาเหตุแต่หากมีอาการกลืนอาหารลำบาก หรือกลืนอาหารแล้วติด จนต้องอาเจียนหรือคายออกมาร่วมด้วย อาจเกิดจากความผิดปกติของหลอดอาหาร เช่น มีเนื่อเยื่อยื่นออกในหลอดอาหาร (esophageal ring) มีการโป่งพองของหลอดอาหารออกเป็นกระเปาะ หรือมีพีงผืดเกิดขึ้นในหลอดอาหาร เป็นต้นแนะนำให้ลองสังเกตว่ามีอาการอื่นๆ ของโรคกรดไหลย้อนร่วมด้วยหรือไม่ หากมี ก็อาจเป็นโรคกรดไหลย้อนได้ หรือหากไม่มี ก็อาจลองปฏิบัติตัวต่างๆ ไปก่อน เช่น เลือกทานอาหารที่ย่อยง่าย หลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน หลีกเลี่ยงอาหารรสจัด ไม่ควรทานจนอิ่มเกินไป เคี้ยวให้ละเอียดก่อนกลืน ทานช้าๆ ไม่เร่งรีบ และไม่ควรทานอาหารก่อนนอนภายใน 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน และน้ำอัดลมอัดแก๊สต่างๆ เป็นต้น แต่หากอาการยังไม่ดีขึ้น หรือคลำได้ก้อนที่บริเวณคอด้วย ก็ควรไปพบแพทย์เพื่อตรวจเพิ่มเติมค่ะ